**H O T Ă R Â R E**

**pentru stabilirea unor măsuri în vederea utilizării aparatului de zbor tip dronă achiziționat prin Proiectul „Asistență tehnică modernă pentru lupta împotriva criminalității la nivelul Județului Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 109 din 14.07.2021 pentru stabilirea unor măsuri în vederea utilizării aparatului de zbor tip dronă achiziționat prin Proiectul „Asistență tehnică modernă pentru lupta împotriva criminalității la nivelul Județului Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 24762/07.07.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 24765/07.07.2021 şi Avizul cu nr. 24762 din 22.07.2021 adoptat de Comisia de specialitate nr. 7, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Inspectoratului de Poliție Județean Cluj nr. 550735/05.07.2021, înregistrată la Consiliul Județean Cluj sub nr. 24456/06.07.2021;

Luând în considerare prevederile:

* art. 2, ale art. 58 alin. (1) și (3), ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 - 140, ale art. 142 – 152, ale art. 215 și ale art. 220 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. e) și alin. (7) lit. a) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;
* art. 3, ale art. 22 alin. (1) și ale art. 25 din Legea privind organizarea și funcționarea Poliției Române nr. 218/2002, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Hotărârea Consiliului Județean Cluj nr. 79/2020 privind darea în administrare către Inspectoratul de Poliţie Judeţean Cluj a unui bun mobil achiziţionat prin Proiectul „Asistență tehnică modernă pentru lupta împotriva criminalității la nivelul Județului Cluj” se abrogă.

**Art. 2.** Se aprobă încheierea Protocolului de cooperare între Județul Cluj și Inspectoratul de Poliţie Judeţean Cluj, având ca obiect folosirea bunului mobil ”Aparat de zbor tip dronă - DJI Matrice 600 PRO” achiziționat prin Proiectul „Asistență tehnică modernă pentru lupta împotriva criminalității la nivelul Județului Cluj”, cuprins în **anexa** ce face parte integrantă din prezenta hotărâre.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane  și Direcția de Administrare a Domeniului Public și Privat al Județului Cluj, în colaborare cu Inspectoratul de Poliție Județean Cluj.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcției de Administrare a Domeniului Public și Privat al Județului Cluj; Inspectoratului de Poliție Județean Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 109 din 29 iulie 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*